open-index/open-wikipedia-markdown huggingface dataset:
Valtakunnansarjan kausi 1939

**Pesäpallon valtakunnansarja 1939** oli edellisvuoden tapaan Suomen kolmanneksi korkein miesten sarjataso. Kilpailu alkoi aluemestaruuksien ratkaisemisella, jonka jälkeen oli tarkoitus ratkaista nousijat vuoden 1940 välisarjaan. YH ja maailmanpoliittinen tilanne kuitenkin esti pelien viemisen loppuun. Aluemestaruudet kuitenkin ennätettiin ratkaista ja ainakin Joensuu ennätti voittaa Harlun jatkopeleissä (10–4). Ylivoimaisesti eniten osanottajia keräsi Etelä-Pohjanmaan alue Kaakkois-Suomen ollessa hyvä kakkonen.

## Aluemestarit 1939

* Uusimaa	Helsingin NMKY – 9 joukkuetta
* Häme	        Valtion lentokonetehdas	– 10
* Varsinais-Suomi	Loimaan Palloilijat 2 – 12
* Satakunta	Harjavallan Jymy – 3 
* Etelä-Pohjanmaa	Seinäjoen Maila-Jussit – 25
* Pohjois-Pohjanmaa	Paavolan Kisa – 12
* Lappi	 Veitsiluodon Vastus – 5
* Keski-Pohjanmaa	 mestaruutta ei ratkaistu – 2
* Kaakkois-Suomi  Vuoksenniskan Urheilijat – 21
* Kymenlaakso Vehkalahden Veikot – 5
* Lahti	Lahden Mailaveikot – 7
* Suur-Savo Mikkelin Ajo – 7
* Pohjois-Savo	Siilinjärven Ponnistus – 10
* Kainuu	Ristijärven Humu – 3
* Itä-Karjala	Harlun Kunto – 5
* Pohjois-Karjala Joensuun Kalevaiset – 9

## Lähteet

* Pesäpalloliiton toimintakertomus 1939
* Kiri -lehdet 1939
* http://vessix.kotisivukone.com/files/vessix.kotisivukone.com/Pesis/1939/pohjoiskarjala1.jpg
* http://vessix.kotisivukone.com/files/vessix.kotisivukone.com/Pesis/1939/pohjola1.jpg
Camden (täsmennyssivu)

**Camden** voi tarkoittaa:

* Camden, Lontoon kaupunginosa
* Camden Fort Meagher, rannikkolinnoitus Irlannissa lähellä Crosshavenia
* Camden, kaupunki Alabamassa, Yhdysvalloissa
* Camden, kaupunki Arkansasissa, Yhdysvalloissa
* Camden, kylä Delawaressa, Yhdysvalloissa
* Camden, kaupunki Etelä-Carolinassa, Yhdysvalloissa
* Camden, kylä Indianassa, Yhdysvalloissa
* Camden, kylä Mainessa, Yhdysvalloissa
* Camden, kaupunki New Jerseyssä, Yhdysvalloissa
* Camden, kylä New Yorkin osavaltiossa, Yhdysvalloissa
* Camden, kylä Ohiossa, Yhdysvalloissa
* Camden, kaupunki Tennesseessä, Yhdysvalloissa
* Camdenin piirikunta, piirikunta Georgiassa, Yhdysvalloissa
* Camdenin piirikunta, piirikunta New Jerseyssä, Yhdysvalloissa
* Camdenin piirikunta, piirikunta Pohjois-Carolinassa, Yhdysvalloissa.
Andrei Stackenschneider

**Andrei Ivanovitš Stackenschneider (Štakenšneider)** (); (6. maaliskuuta (J: 22. helmikuuta) 1802 Hatsinan lähellä – 20. elokuuta (J: 8. elokuuta) 1865 Moskova) oli saksalaissyntyinen venäläinen arkkitehti.

Andrei Stackenschneider opiskeli vuosina 1815–1821 Pietarin taideakatemiassa, jossa hän myöhemmin toimi opettajana ja vuodesta 1844 professorina. Stackenschneider työskenteli vuodesta 1825 lähtien Iisakin kirkon rakennustyömaalla ja vuonna 1833 hänestä tuli keisarillinen hoviarkkitehti. Vuonna 1834 hän sai akateemikon arvonimen.

Stackenschneider on eklektisen arkkitehtuurin edustaja, joka yhdisteli etupäässä renessanssin ja barokin vaikutteita uusrenessanssiksi ja uusbarokiksi. Hänen tärkeimpiä töitään ovat Marian palatsi (1839–1844), Beloselski-Belozerskin palatsi (1846–1848), suuriruhtinas Nikolai Nikolajevitšin Nikolain palatsi (Työn palatsi, 1853–1861) ja suuriruhtinas Mihail Nikolajevitšin Uusi Mikaelin palatsi (1857–1861) Pietarissa. Arkkitehti tunnetaan myös mestarillisena sisustussuunnittelijana. Hänen kotinsa oli 1850–1860-luvuilla yksi Pietarin kulttuurielämän keskuksista.

## Lähteet

## Aiheesta muualla

* Andrei Stackenschneider Pietari-tietosanakirjassa
Hallelujah (Paramoren kappale)

**Hallelujah** on Paramoren toinen single yhtyeen toiselta albumilta *[[RIOT!]]*. Single sijoittui sijalle #139 Ison-Britannian singlelistalla. Singleä ei kuitenkaan kannata sotkea Leonard Cohenin luomaan samannimiseen kappaleeseen, sillä kyseessä ei ole sama kappale.

## Musiikkivideo
Singlen musiikkivideo julkaistiin 30. heinäkuuta 2007. Video sisältää bändin live-esiintymisiä ja pätkiä kulissien takaa eräänlaisen kirjan sisällä ja laulujen sanoja kirjoitettuna kirjan sivuille. Videolla kuvat zoomataan niin, että kun kamera elää kuvan sisällä, näytetään oikea pätkä live-esiintymisestä, zoomataan pois takaisin kirjaan ja sitten seuraavaan kuvaan. Video kuvattiin Rocketownissa, Nashvillessa. Video kuvattiin heidän ollessa Riot! - kiertueella, vaikkakin musiikkivideon musiikki on studioversio, eli sama versio, mikä esiintyy myös albumilla.

## Julkaisuhistoria
Metsäkustannus

**Metsäkustannus** oli metsäalaan erikoistunut monikanavainen kustannusyhtiö. Metsäkustannus Oy:stä tuli 1.10.2018 osa Tapio Palvelut Oy:ta. Tämän seurauksena Metsäkustannus-brändin käyttö lakkasi. 

## Yhtiö
Yritys on perustettu vuonna 1982, mutta päätuotteen eli Metsälehden historia alkaa vuodesta 1933 ja Metsälehden edeltäjän Tapio-lehden vuodesta 1907. Yritys perustettiin nimellä Kustannusosakeyhtiö Metsälehti ja nimi muutettiin Metsäkustannus Oy:ksi vuonna 2005. Metsäkustannus Oy:stä tuli 1.10.2018 osa Tapio Palvelut Oy:ta. 

## Julkaisut
### Metsälehti
Metsälehden edeltäjä Tapio-lehti alkoi ilmestyä vuonna 1907. Tapio-lehti uudistui Metsälehdeksi vuonna 1933. Tabloid-Metsälehden rinnalla alkoi ilmestyä aikakauslehtimuotoinen Metsälehti vuonna 1995, aluksi nimellä Metsälehti Ekstra. Metsälehti Makasiini -nimi otettiin käyttöön vuonna 2000, samalla lehden erikseen tilaaminen tuli mahdolliseksi. Metsälehden ja Metsälehti Makasiinin yhteinen levikki on noin 41 000.

### Metsäkirjat
Tapio julkaisee vuosittain n. 35 kirjanimikettä. Tunnetuimmat kustanteet ovat Tapion taskukirja ja Metsäkoulu. Tapion taskukirja on metsäalalla käsite. Ensimmäinen painos ilmestyi vuonna 1907.

## Lähteet
I masnadieri

**I masnadieri** on Giuseppe Verdin nelinäytöksinen ooppera. Andrea Maffei kirjoitti siihen libreton Friedrich Schillerin *[[Rosvot]]*-näytelmän (*Die Räuber*) pohjalta. Ooppera esitettiin ensi kertaa Her Majesty's Theatressa Lontoossa 22. heinäkuuta 1847 Verdin johdolla. Ooppera oli tilattu säveltäjältä *[[Ernani]]n* esityksen saatua teatterissa suuren suosion. 

*I masnadierin* esitystä ei voitu pitää suunnitellusti vuonna 1846, koska säveltäjän terveys reistaili. Vuoteen 1847 lykkääntyneessä ensiesityksessä olivat rooleissa muiden muassa Luigi Lablache ja Jenny Lind. Nykyisin *I masnadieri* on yksi Verdin vähemmän tunnetuista oopperoista.
Metsälehti

**Metsälehti** on Suomessa ilmestyvä metsänomistajille suunnattu aikakauslehtikokonaisuus. Siinä ilmestyy vuosittain 15 tabloidimallista Metsälehteä ja 8 Metsälehti Makasiini -aikakauslehteä. Lisäksi kokonaisuuteen kuuluu verkkosivusto ja sähköpostiin tulevia uutiskirjeitä.  

Se kertoo metsäalan tuoreimmat uutiset ja antaa vinkkejä metsänkasvatukseen sekä puu- ja metsätilakauppaan. Metsälehden sisällöt on tarkoitettu metsänomistajille ja kaikille metsästä kiinnostuneille. 

Vuonna 1933 perustettu Metsälehti kuuluu Tapio-konserniin. Sen kustantaja on Tapio Palvelut Oy.  Metsälehti on riippumaton media ja Suomen laajalevikkisin metsäalan julkaisu. Metsälehden rinnalla julkaistaan aikakauslehtimuotoista Metsälehti Makasiinia. Lehtien verkko- ja mobiiliversiot, metsäuutiset ja muut sähköiset palvelut löytyvät Metsälehti.fi-portaalista. 

Painetun Metsälehden ja Metsälehti Makasiinin yhteenlaskettu lukijamäärä on 213 200 lukijaa (KMT syksy 2023).

Metsälehden julkaisupolitiikkaa ohjaavat journalistiset periaatteet ja linjauksista päättää itsenäisesti lehden päätoimittaja. Päätoimittajana on vuodesta 2023 lähtien toiminut Petri Koskinen. Koskinen siirtyi Metsälehden johtoon edellisen päätoimittajan Eliisa Kallioniemen jäädessä eläkkeelle.

### Metsätietäjä
Metsätietäjä on Metsälehden tilaajille suunnattu metsänomistajan päätöksentekoa tukeva digitaalinen palvelu, joka koostaa metsäsuunnitelman metsän tietojen ja metsänomistajan tavoitteiden perusteella. Metsänomistaja voi valita, painottaako hän taloutta, luonnonhoitoa vai hiilensidontaa. 

## Taustayhtiö
Metsälehden omistaa Tapio Palvelut Oy, joka kuuluu Tapio-konserniin. Tapio Palvelut Oy tarjoaa erilaisia metsätalouden ratkaisuja ja asiantuntijapalveluita metsänomistajille, yrityksille, kunnille, seurakunnille ja oppilaitoksille, julkaisee Metsälehteä, sekä tarjoaa paikkatieto-osaamista ja aineistoja. 

## Historia
Metsälehden edeltäjä Tapio-lehti alkoi ilmestyä vuonna 1907. Tapio-lehti uudistui Metsälehdeksi vuonna 1933. Tabloid-Metsälehden rinnalla alkoi ilmestyä aikakauslehtimuotoinen Metsälehti vuonna 1995, aluksi nimellä Metsälehti Ekstra. Metsälehti Makasiini -nimi otettiin käyttöön vuonna 2000, samalla lehden erikseen tilaaminen tuli mahdolliseksi. 

Kustannusosakeyhtiö Metsälehti perustettiin vuonna 1982 ja nimi muutettiin Metsäkustannus Oy:ksi vuonna 2005. Metsäkustannus Oy:stä tuli 1.10.2018 osa Tapio Palvelut Oy:ta.

## Lähteet
Rob. A. Seppänen

**Robert Arnold (Rob. A.) Seppänen** (28. kesäkuuta 1875 Viipuri – 21. elokuuta 1920 Kanneljärvi) oli suomalainen kääntäjä, opettaja ja toimittaja. Hän käytti nimimerkkiä *Briha*.

Seppäsen vanhemmat olivat rautasorvari Otto Robert Seppänen ja Matilda Venäläinen. 

Slaavilaisen filologian maisteri Seppänen toimi Viipurissa lääninhallituksen virallisena kielenkääntäjänä, venäjän kielen opettajana ja toimittajana. Hän suomensi muun muassa Anton Tšehovin ja Maksim Gorkin kertomuksia sekä Leo Tolstoin romaanin Sota ja rauha.

Robert Seppänen oli naimisissa Tilda Nikkasen kanssa. Kirjailija Unto Seppänen oli hänen poikansa.

## Teoksia
* Kauppamatkustajan marssi, kirjoittanut Briha. Itä-Suomen kauppamatkustajayhdistys, Viipuri 1923, Mikkeli 1945
; Suomennokset
* Leo Tolstoi, *[[Sota ja rauha]]*  (Vojna i mir, 1865–1869), osat III*–*IV, Suom. Rob. A. Seppänen. WSOY 1907-1908.
* Paul Lindau, *Kieltäymys*, (*Helene Jung*), suomentanut Rob. A. Seppänen, Hämeenlinna : Karisto 1919. Sarja: Naisten romaaneja, 15.

## Lähteet
* 
* Teppo Karppinen : Kirjailija Unto Seppäsen sääminkiläiset sukujuuret, Salon seudun sukututkijat ry jäsentiedote 1/2008
Robert Meltzer

**Robert Friedrich Meltzer** (; 1860 Pietari – 1943) oli saksalaissyntyinen venäläinen arkkitehti, taiteilija ja huonekalusuunnittelija.

Robert Meltzer valmistui Pietarin taideakatemiasta vuonna 1888. Hänet tunnetaan parhaiten jugend-ajan arkkitehtina. Meltzerin töitä Pietarissa ovat Nobelin tehtaan rakennukset ja asuintalot, tehtaan työläisten kerhotalo ja Nobelin kaupunkitalo, arkkitehdin oma talo Kivisaarella, ruhtinas Viktor Kotšubein ja Vasili Brandtin kaupunkitalot, suuriruhtinas Mihail Aleksandrovitšin palatsi sekä ortopedisen ja psykoneurologisen instituutin rakennukset. Keisarillisena hoviarkkitehtina hän suunnitteli Pietarin, Tsarskoje selon ja Pietarhovin palatsien sisätiloja. Vuonna 1918 Meltzer muutti Saksaan ja vuodesta 1921 lähtien hän asui Yhdysvalloissa.

## Lähteet
Rajamäen Rykmentti

**Rajamäen Rykmentti** on nurmijärveläinen suunnistusseura. Seura perustettiin 31. elokuuta 1937 Rajamäellä. Aluksi seurassa harrastettiin yleisurheilua, suunnistusta, hiihtoa, jääkiekkoa, pesäpalloa, pyöräilyä, uintia, jalkapalloa, voimistelua ja luistelua. Muiden lajien toiminta kuitenkin tyrehtyi pikkuhiljaa ja 1970-luvulla suunnistuksesta tuli seuran valtalaji. Hiihdossa Rykmentti on Nurmijärven Hiihtoseuran yksi jäsenseuroista.

Rajamäen Rykmentti on sijoittunut toiseksi Jukolan viestissä vuosina 1992, 1994 ja 1996. Seuraa ovat edustaneet muun muassa Jevgeni Fadeev, Katja Honkala, Reijo Mattinen, Matthias Merz, Christian Ott, Mervi Pesu ja Tuomas Tervo. Suunnistuksen maailmanmestari Megan Carter-Davies on edustanut Rajamäen Rykmenttiä vuodesta 2015.

## Lähteet

## Aiheesta muualla
* Rajamäen Rykmentin kotisivut
Perttu Saksa

**Perttu Saksa** (s. 1977) on suomalainen valokuvaaja ja kuvataiteilija. Hän voitti Fotofinlandia-palkinnon vuonna 2014. Vuonna 2018 hän voitti presidentti Mauno Koiviston hautamuistomerkkikilpailun.

Saksa on valmistunut Lahden Muotoiluinstituutista 2001 ja Kuvataideakatemiasta 2008. Koulutukseltaan hän on kuvataiteen maisteri. Saksalla on ollut lukuisia yksityis- ja yhteisnäyttelyjä niin Suomessa kuin ulkomailla vuodesta 2001. Hänen teoksiaan on useissa julkisissa taidekokoelmissa, esimerkiksi Suomen valtion, Wihurin ja Oulun taidemuseon.

Taiteellisen työn lisäksi hän kuvaa sekä kotimaisille että ulkomaisille aikakauslehdille ja mainostoimistoille. Saksa työskentelee Helsingissä valokuvaajana ja kuvataiteilijana. Hänen isänsä on kangasniemeläinen kuvanveistäjä Juhani Saksa.

Huhtikuussa 2018 Perttu Saksa voitti kilpailun presidentti Mauno Koiviston hautamuistomerkistä ehdotuksellaan *[[Kartta (veistos)|Kartta]]*. Teos paljastettiin 25. marraskuuta 2018, jolloin Koiviston syntymästä tuli kuluneeksi 95 vuotta.

Vuonna 2019 Saksa sai Pro Finlandia -mitalin.

## Lähteet

## Aiheesta muualla
*Perttu Saksan kotisivut
Klaus-Peter Nabein

**Klaus-Peter Nabein** (10. toukokuuta 1960 – 12. lokakuuta 2009) oli saksalainen keskimatkojen juoksija.

Nabein aloitti uransa estejuoksijana, mutta vaihtoi pian lajikseen 800 metrin juoksun, ja voitti tällä matkalla alle 20-vuotiaiden Euroopan-mestaruuden vuonna 1979. Sisäratojen EM-kilpailuissa hän voitti hopeaa 800 metrillä Milanossa 1982 ja pronssia 1&nbsp;500 metrillä Liévinissä 1987.

Myöhemmin urallaan Nabein siirtyi pidemmille juoksumatkoille, juosten muun muassa maratonia.

Hän kuoli lokakuussa 2009 syöpään 49-vuotiaana.

## Henkilökohtaiset ennätykset
* 400 metriä: 48,15
* 800 metriä: 1.46,03
* 1 500 metriä: 3.35,98
* 5 000 metriä: 13.42,80
* Maraton: 2.14.16

## Lähteet
*
Teflon Don (albumi)

**Teflon Don** on rap-artisti Rick Rossin 20. heinäkuuta 2010 julkaistu neljäs studioalbumi.

## Taustatietoa
Albumilta on julkaistu neljä singleä. Ensimmäinen single "Super High" julkaistiin toukokuussa 2010. Singlellä vieraili Ne-Yo. Toinen single "B.M.F. (Blowin’ Money Fast)" julkaistiin kesäkuussa 2010. Tällä singlellä vieraili Styles P. Kanye West vieraili albumin kolmannella, "Live Fast, Die Young", singlellä, joka julkaistiin heinäkuussa 2010. Albumin neljäs ja viimeinen single, "Aston Martin Music", julkaistiin 5. lokakuuta 2010. Tällä vierailivat Drake ja Chrisette Michele.

Albumin nimi on saanut vaikutteita John Gotti -nimisestä mafiososta, jota toisinaan kutsuttiin nimellä *Teflon Don*.

## Kappaleet
# 
# 
# 
# 
# 
# 
# 
# 
# 
# 
# 

## Arvostelut
* Allmusic: 
* Entertainment Weekly: B+
* Pitchfork Media: 8.0/10
* Rolling Stone: 

## Lähteet
Jääpallon Ruotsin cup

**Jääpallon Ruotsin cup** () on vuosittain järjestettävä, kaikille Ruotsin jääpalloliiton jäsenseuroille avoin jääpallokilpailu Ruotsissa. Se järjestettiin ensimmäisen kerran vuonna 2005. Ruotsin cup sisältää karsintaturnaukset ja lopputurnauksen, jotka pelataan ennen sarjakauden alkua.

## Historia
Ruotsin jääpalloliitto järjesti jääpallon Ruotsin cupin ensimmäisen kerran syksyllä 2005. Vuonna 2006 kilpailussa otettiin käyttöön karsinnat, jotka pelattiin kalenterivuoden alussa. Lopputurnaus pelattiin edelleen lokakuussa ennen sarjakauden alkamista. Vuoden 2010 Ruotsin cupiin karsinnat siirrettiin pelattaviksi syksyllä ennen lopputurnausta.

## Voittajat

## Lähteet
*Svenska Bandyförbundet – Svenska cupen byter utseende  
*Svenska Bandyförbundet – Svenska cupen, Historik  

## Aiheesta muualla
*Jääpallon Ruotsin cup
Misery Business

**Misery Business** on Paramoren ensimmäinen julkaistu single heidän toiselta albumiltaan *[[Riot!]]*. ”Misery Business” -musiikkivideo on Paramoren kolmas video, jonka on ohjannut Shane Drake. Video oli ehdolla vuoden 2007 Kerrang! Awards -palkintogaalassa parhaan videon kategoriassa, mutta palkinnon voitti Fall Out Boyn kappaleen ”This Ain’t a Scene, It’s an Arms Race” musiikkivideo.

Single ja video on esiintynyt peleissä *[[Saints Row 2]]*, *[[NHL 08]]* ja *[[Guitar Hero World Tour]]*.

## Listasijoitukset

Kesäkuussa 2007 ”Misery Business” oli *[[Billboard Hot 100]]* -listalla 99. sijalla. Seuraavalla viikolla kappale nousi 13 paikkaa 86:nneksi. Syyskuussa single oli noussut sijalle 34, missä se pysytteli tammikuuhun 2008. Tämän jälkeen single nousi edelleen ja nappasi 31. sijan. Kappale nousi tämänkin jälkeen vielä sijalle 26, mistä se ei sitten enää noussut. *[[Hot Modern Rock Tracks]]* -listalla se nappasi 3. sijan, kun taas *iTunes chart* -listalla se sijoittui 7. sijalle. 17. syyskuuta 2008 single myi platinaa Yhdysvalloissa myyden yli miljoona kopiota.

Single sijoittui 17. sijalle Britannian singlelistalla. Se on myös Paramoren ensimmäinen single, joka on päässyt listoille Britanniassa.

”Misery Business” sijoittui Hollannin Top 40 -listalla sijalle 28 ja Suomessa sijalle 23. Saksan Top 40 -listalla se sijoittui sijalle 12.

Vuonna 2007 aikakauslehti Alternative Press nimesi singlen musiikkivideon ”vuoden videoksi”.

## Musiikkivideo

Musiikkivideo kuvattiin Reseda High Schoolissa Los Angelesissa 21. joulukuuta 2006. Musiikkivideolla esiintyy koulua sekä yhtyeen soittoa. Musiikkivideon on ohjannut Shane Drake, joka on ohjannut myös Paramoren edelliset videot ”Pressure” ja ”Emergency”. Näyttelijä Amy Paffrath esiintyy kiusaajan roolissa.

Video alkaa yhtyeen soitolla huoneessa, jonka seinät ovat täynnä ”RIOT!”-tekstejä (viitaten albumin nimeen). Kuva siirtyy high schooliin, missä runsaasti meikannut tyttö sinisessä asussa tekee erilaisia kiusantekoja koulutovereilleen. Välillä kuvataan yhtyeen soittoa. Lopulta näytetään, kuinka yhtye astuu ulos luokkahuoneesta ja näkee tytön käytävällä. Hayley Williams ottaa tytön rintaliiveihin piilotetut täytteet ja heittää ne menemään. Tämän jälkeen hän ottaa vessapaperia ja pyyhkii tytön meikit pois, vaikka osa niistä leviääkin tytön naamalle. Videon lopussa yhtye kävelee pois käytävää pitkin, Zac Farro kääntyy ympäri ja nauraa.

## Julkaisuhistoria

## Listasijoitukset
Linja 2 (Pariisin metro)

**Paris Métro Ligne 2** on yksi Pariisin metron 16 linjasta Pariisissa, Ranskassa. Se johtaa Pariisin itäosassa sijaitsevasta Place de la Nationilta kaupungin pohjoisosien kautta Place Charles de Gaullelle (Riemukaarelle) ja edelleen Porte Dauphinelle, Bois de Boulognen laidalle. Linja valmistui joulukuussa 1900. Linja on Pariisin metron seitsemänneksi käytetyin n. 96 miljoonalla matkustajallaan vuonna 2008. Linjan pituus on 12,3 km ja siinä on 25 asemaa. Keskimääräinen aseman väli on 513 m. Linjan kalustona on 5 yksikköä MF 67- ja MF 2000-vaunuja. Linjan tunnusväri on sininen. 

Suurimman osan reitistään, Place de la Nationilta Place Charles de Gaullelle saakka, linja noudattelee Pariisin  keskimmäistä bulevardikehää. Useimmista muista linjoista poiketen se kulkee huomattavan osan matkastaan maan päällä, katujen yläpuolella olevia siltamaisia rakennelmia pitkin, kuten myös linja 6, joka sekin kulkee samojen aukioiden väliä Pariisin eteläosien kautta bulevardeja myötäillen.

Linja 2 kulkee muun muassa seuraavien turistinähtävyyksien kautta: Riemukaari, Pigalle ja Moulin Rouge, Sacré-Coeur, Père-Lachaise ja Place de la Nation.

## Historia
* 3. joulukuuta 1900: Linja avattiin välillä Porte Dauphine-Étoile. 3 asemaa.
* 7. lokakuuta 1902: Linjaa jatkettiin Étoilesta Anversiin. 9 uutta asemaa.
* 31. tammikuuta 1903: Linjaa jatkettiin Anversista Bagnoletiin. 11 uutta asemaa.
* 2. huhtikuuta 1903: Linjaa jatkettiin Bagnoletista Nationiin. 2 uutta asemaa.
* 10. kesäkuuta 1903: Oikosulku aiheutti tulipalon Couronnesin ja Ménilmontantin asemilla. 84 ihmistä sai surmansa.

## Asemat



* Porte Dauphine, vaihtomahd.: RER C
* Victor Hugo
* Charles De Gaulle-Étoile (riemukaari), vaihtomahd.: linjat 1,6, RER A
* Temes
* Courcelles
* Monceau
* Villiers, vaihtomahd.: linja 3
* Rome
* Place de Clichy, vaihtomahd.: linja 13
* Blanche
* Pigalle, vaihtomahd.: linja 12
* Anvers
* Barbès-Rochechouart, vaihtomahd.: linja 4
* La Chapelle, vaihtomahd.: RER B, D, E
* Stalingrad, vaihtomahd.: linjat 5,7
* Jaurès, vaihtomahd.: linjat 5,7bis
* Colonel Fabien
* Belleville, vaihtomahd.: linja 11
* Couronnes
* Ménilmontant
* Père Lachaise, vaihtomahd.: linja 3
* Philippe Auguste
* Alexandre Dumas
* Avron
* Nation, vaihtomahd.: linjat 1,6,9, RER A

### Uudelleennimetyt asemat
* 15. lokakuuta 1907: Boulevard Barbès uudelleennimettiin Barbès-Rochechouartiksi.
* 1. elokuuta 1914: Rue d'Allemagne uudelleennimettiin Jaurèsiksi.
* 6. lokakuuta 1942: Aubervilliers uudelleennimettiin Aubervilliers-Boulevard de la Villetteksi.
* 19. elokuuta 1945: Combat uudelleennimettiin Colonel Fabieniksi.
* 10. helmikuuta 1946: Aubervilliers-Boulevard de la Villette uudelleennimettiin Stalingradiksi (taistelun mukaan).
* 1970: Étoile uudelleennimettiin Charles de Gaulle-Étoileksi.
* 13. syyskuuta 1970: Bagnolet uudelleennimettiin Alexandre Dumasiksi.

## Lähteet
* RATP:n englanninkieliset kotisivut
Dan Pippin

**Daniel Luther ”Dan” Pippin** (20. lokakuuta 1926 St. Louis, Missouri – 1. huhtikuuta 1965 Missouri) oli yhdysvaltalainen koripalloilija ja olympiavoittaja.

Pippin toimi Yhdysvaltain joukkueen kapteenina sen voittaessa kultaa Helsingin kesäolympialaisissa 1952. Pippin pelasi kaikissa joukkueensa kahdeksassa ottelussa tehden yhteensä 54 pistettä. Pippin teki itsemurhan 38-vuotiaana.

## Lähteet
* Dan Pippin Bio, Stats and Results  Olympics at Sports-Reference.com 
* 

### Viitteet
Punapäätikka

**Punapäätikka** (*Melanerpes erythrocephalus*) on pohjoisamerikkalainen harvinaistuva tikka.

## Koko ja ulkonäkö
Linnun pituus on noin 21–25&nbsp;cm ja paino noin 70&nbsp;g. Sen pää, niska ja kurkku ovat punaiset, pyrstö, käsisulat, yläselkä ja siiven peitinhöyhenet mustat, sekä alaselkä, yläperä, kyynärsulat ja vatsapuoli valkoiset. Sukupuolet ovat samanvärisiä. Nuori lintu käenpiikamaisen harmaanruskean kirjava, ja saa punaisen huppunsa vasta syntymäänsä seuraavana keväänä. Vanhimmat yksilöt ovat eläneet 12-vuotiaiksi.

## Esiintyminen
Punapäätikan esiintymisalue on Kalliovuorten länsipuolinen osa Pohjois-Amerikkaa, pohjoisessa Kanadan Manitobaan ja etelässä Teksasiin ja Floridaan saakka. Maailman populaation koko ei ole arvioitu, mutta sen elinympäristön ala noin 4,68&nbsp;miljoonaa neliökilometriä. Pohjoisimmat populaatiot ovat muuttolintuja. Lajin kanta on taantunut 1900-luvun jälkimmäisellä puoliskolla. Vuodesta 1966 vuoteen 2017 vuosittainen vähennys on ollut keskimäärin 0,78&nbsp;% vuosittain. Kansainvälinen luonnonsuojeluliitto pitää punapäätikkaa silti elinvoimaisena, koska yksilömäärä on edelleen suuri eikä kannan taantuminen ole ollut erityisen suurta.

Eniten kanta on pienentynyt Floridassa ja toisaalla Suurten järvien alueella. Taantuman syitä ovat metsien avohakkuut, lahojen puiden määrän väheneminen talousmetsissä, asutuksen ja maanviljelyn laajentuminen sekä törmäykset liikkuviin ajoneuvoihin. Kottaraisten tuonti Pohjois-Amerikkaan vaikutti lajin kantaa pienentävästi, koska kottaraiset valtasivat tikkojen pesäkoloja. Linnaeus kuvaili lajin holotyypin Etelä-Carolinasta.

## Elinympäristö
Punapäätikat elävät valoisissa, avoimissa metsissä, vanhoissa puistoissa, puutarhoissa, jokivarsien metsiköissä ja harvapuustoisilla avomailla.

## Lisääntyminen
Pesintäkausi on huhti-heinäkuussa ja laji saattaa pesiä kahdesti kesän aikana. Pari kovertaa itse pesän tavallisesti lahoon puuhun, joskus rakennukseen tai postilaatikkoon. Koiras tekee pääosan kolon kovertamisesta. Punapäätikat valtaavt usein jonkun toisen tikkalajin pesän, etenkin tarharaitatikan (*M. carolinus*). Naaras munii kolmesta kymmeneen munaa, keskimäärin viisi. Haudonta kestää 12–14&nbsp;päivää, molemmat puolisot hautovat, koiras pääasiassa öisin. Poikaset syntyvät sokeina ja alastomina, ja niiden silmät aukeavat vasta 12–13&nbsp;päivän iässä. Ne jättävät pesän 24–31&nbsp;päivää vanhoina ja jäävät joiksikin viikoiksi pesän lähettyville, kunnes emot ajavat ne pois. Laji on sukukypsä yksivuotiaana.

## Ravinto
Punapäätikka on kaikkiruokainen. Ruokavalio koostuu hyönteisistä, hämähäkeistä, madoista, pähkinöistä, siemenistä, marjoista, hedelmistä ja joskus pikkunisäkkäistä. Se voi syödä myös koloissa pesivien pienten varpuslintujen munia ja poikasia. Se ruokailee tavallisesti maassa, mistä johtuvat lukuisat törmäykset maantieajoneuvoihin. Muista tikoista poiketen se sieppaa myös lentäviä hyönteisiä.

## Lähteet
*ADW 
* Perrins, Christopher M. (päätoim.) 1992: Otavan lintutieto - Maailman linnut. Otava. Italia. 

### Viitteet
Last Look at Eden (kappale)

**”Last Look at Eden”** on Europen kahdeksannen albumin *[[Last Look at Eden]]in* (2009) nimikkokappale. Sen sävelsivät ja sanoittivat Joey Tempest ja Andreas Carlsson. Kappale julkaistiin singlenä, ja siitä kuvattiin musiikkivideo.

## Kappaleet
# 
# 
# 

### Rajoitettu digipak-painos
# 
# 
# 
# 
# 
# Last Look at Eden (video)

## Aiheesta muualla

* Europen diskografia yhtyeen sivustolla
Alien Workshop

**Alien Workshop** on Chris Carterin ja Mike Hillin vuonna 1990 aloittama yhdysvaltalainen rullalautavälineitä valmistava yritys. Yhtiön omisti *DNA Distribution* kunnes *Burton Snowboards* osti sen helmikuussa 2008. Ohion osavaltiossa sijaitseva yritys on tunnettu graafisesti kuvioiduista laudoistaan. Myös suomalainen rullalautailija Arto Saari kuului yrityksen tiimiin.

## Lähteet

## Aiheesta muualla
* Alien Workshopin kotisivut
Palkkasoturien sota

**Palkkasoturien sota** oli vuosina 240–238 eaa. käyty sota Karthagon ja sitä vastaan kapinoivien libyalaiskaupunkien ja ensimmäisessä puunilaissodassa taistelleen palkka-armeijan välillä.

## Tapahtumat
Karthago oli köyhtynyt ensimmäisen puunilaissodan sotakorvausten vuoksi, eikä siksi kyennyt maksamaan suuren palkka-armeijansa palkkaa. Palkka-armeija nousi kapinaan muutamien Karthagosta irti pyrkivien libyalaiskaupunkien tuella sen jälkeen, kun se oli viety Afrikkaan, ja valtasi Tunisin sekä Sardinian ja Korsikan saaret. Palkkakiistasta nousi täysimittainen kapina, johon liittyi myös numidialaisia. Mieliala myös foinikialaisten liittolaisten keskuudessa oli uhkaava.

Kolme vuotta kestäneiden taisteluiden jälkeen karthagolaiset komentajat Hanno Suuri ja Hamilkar Barka lopulta löivät kapinalliset, jotka kärsivät suuret tappiot. Vangeiksi jääneitä kapinallisia heitettiin norsujen tallattaviksi ja heidän johtajansa ristiinnaulittiin. Lopullinen ratkaisu tapahtui, kun Hamilkarin johtamat ratsumiehet ahdistivat 40 000 miehen suuruisen kapinallisjoukon vuorten väliseen laaksoon ja sulkivat poispääsytien. Epätoivoisten kapinallisten yrittäessä viimein murtautua ulos umpikujasta, Hamilkar antoi elefanttiensa hyökätä ja tallata heidät kaikki maahan.

Vallattujen saarten kapinalliset kääntyivät kuitenkin Rooman suojelukseen. Rooma, joka oli ensimmäisen puunilaissodan rauhasta välittämättä vallannut Karthagon kapinallisia vastaan käymän sodan aikana ensin Sardinian ja sen jälkeen myös Korsikan, vaati Karthagoa luopumaan saarista ja maksamaan lisää korvauksia. Entiset omistajat vaativat ensin Roomaa luovuttamaan saaret takaisin, mutta Rooman uhatessa uudella sodalla oli Karthagon pakko taipua. Sardinian ja Korsikan menetyksen lisäksi Karthagon oli pakko maksaa Roomalla 1200 talenttia vahingonkorvauksena sotavarusteluista, joihin roomalaiset olivat ryhtyneet. Roomalaiset miehittivät saarista vain rannikkoalueet.

## Seuraukset
Karthago menetti Roomalle Sardinian ja Korsikan tärkeät kauppa-asemat. Koska Rooma oli aiemmin onnistunut valtaamaan Karthagolta Sisilian, se sai Sardinian ja Korsikan valtaamisen jälkeen Tyrrhenanmeren hallintaansa. Rooman ja Karthagon konflikti jatkui toisessa puunilaissodassa.

## Lähteet
Yhdenvertaisuuslaki (2004)

**Yhdenvertaisuuslaki** oli Suomessa toteutettu Euroopan unionin rasismi- ja työsyrjintädirektiivi, jonka tarkoituksena oli edistää ja turvata kansalaisten yhdenvertaisten palvelujen toteutumista sekä tehostaa syrjinnän kohteeksi joutuneen oikeussuojaa. Se tuli voimaan 20. tammikuuta 2004 ja korvautui uudella versiolla yhdenvertaisuuslaista 1. tammikuuta 2015. Viranomaisten velvollisuus oli kaikessa toiminnassaan noudattaa yhdenvertaisuutta ja tarvittaessa poistaa yhdenvertaisuuden esteet. Laki kielsi sekä välittömän että välillisen syrjinnän ja syrjintään yllyttämisen. Syrjintä iän, etnisen tai kansallisen alkuperän, kansalaisuuden, kielen, uskonnon, vakaumuksen, mielipiteen, terveydentilan, vammaisuuden, sukupuolisen suuntautumisen tai muun henkilöön liittyvän syyn perusteella oli kielletty. Lain mukaan viranomaiset laativat työministeriön ohjeiden mukaisen yhdenvertaisuussuunnitelman. 

## Katso myös
* Syrjintälautakunta
* Tasa-arvolaki
* Tasa-arvovaltuutettu
* Vähemmistövaltuutettu

## Lähteet

## Aiheesta muualla
* Syrjinnästä vapaa alue 
* Stop Discrimination
Graffiti (albumi)

**Graffiti** on R&B-artisti Chris Brownin kolmas studioalbumi. Albumi julkaistiin Yhdysvalloissa 8. joulukuuta 2009.

## Taustaa
Albumi myi ensimmäisellä viikollaan 102,489 kappaletta ja se sijoittui Billboard 200 -listan sijalle 7. Nyt albumia on myyty 341 000 kappaletta. Albumin ensimmäinen single "I Can Transform Ya" julkaistiin 29. syyskuuta 2009. Singlellä vierailivat Lil Wayne ja Swizz Beatz. Swizz Beatz vastasi myös singlen tuotannosta. Single sijoittui sijalle 20 Yhdysvaltain Billboard Hot 100 -listalla. Albumin toinen single on "Crawl", joka sijoittui samalla listalla sijalle 53. Se julkaistiin 24. marraskuuta 2009.

## Kappaleet

## Arvostelut
* Allmusic: 
* The A.V. Club: F
* Billboard: 
* Entertainment Weekly: B
* Rolling Stone: 

## Julkaisuhistoria

## Lähteet
Lauantai-illasta sunnuntaiaamuun

**Lauantai-illasta sunnuntaiaamuun** (*Saturday Night and Sunday Morning*) on Alan Sillitoen esikoisromaani vuodelta 1958. Se ilmestyi suomeksi 1962 Erkki Haglundin suomentamana. 

Teos palkittiin Author's Clubin esikoisromaanipalkinnolla. Teos kuvaa nottinghamilaista miehistä työväenluokan elämää hyvin elävästi. Karel Reisz ohjasi sen pohjalta elokuvan *[[Lauantai-illasta sunnuntaiaamuun (elokuva)|Lauantai-illasta sunnuntaiaamuun]]* (1960), johon Sillitoe teki käsikirjoituksen. 

Teos jakautuu kahteen osaan, joista ensimmäinen, laajempi, käsittelee lauantai-iltaa, toinen sunnuntaiaamua. Tarina alkaa paikallisen työväenkerhon illanistujaisista, jonne päähenkilö Arthur menee työkaverinsa vaimon kanssa.

## Lähteet
 

## Aiheesta muualla
*Eila Pennanen: Kapinoitsijan romaani (Alan Sillitoe: Lauantai-illasta sunnuntaiaamuun) s. 233, "Kirja-arvosteluja" Parnasso 4/1962
Saturday Night and Sunday Morning

**Saturday Night and Sunday Morning** voi tarkoittaa:

*Lauantai-illasta sunnuntaiaamuun, Alan Sillitoen romaania
*Lauantai-illasta sunnuntaiaamuun, Karel Reiszin elokuvaa, joka perustuu Sillitoen romaaniin
*"Saturday Night and Sunday Morning", Phil Collinsin instrumentaalikappaletta albumilta ...But Seriously. Kappale viittaa Sillitoen romaaniin.
Yleisurheilun sisäratojen Euroopan-mestaruuskilpailut 1972

**[[Yleisurheilun sisäratojen Euroopan-mestaruuskilpailut]]** järjestettiin vuonna 1972 Grenoblessa, Ranskassa. Kisojen ajankohta oli 11.–12. maaliskuuta. Kisapaikkana oli Palais de Sports, jonka juoksurata oli 180 metrin mittainen.

## Mitalistit
### Miehet

### Naiset

## Mitalitaulukko

## Katso myös
*Suomi yleisurheilun sisäratojen Euroopan-mestaruuskilpailuissa 1972

## Lähteet
*
Kreikan ja Turkin väestönvaihto

**Kreikan ja Turkin väestönvaihto** oli vuonna 1923 tehty sopimus Kreikan ja Turkin välillä väestön pakkomuuttona toteutetusta kaksisuuntaisesta väestönvaihdosta. Sopimuksen perusteella noin 1,1 miljoonaa kreikkalaista joutui muuttamaan Turkista Kreikkaan ja noin 400&nbsp;000 turkkilaista Kreikasta Turkkiin.

Sopimuksen taustana oli Kreikan–Turkin sota, jonka hävittyään Kreikka joutui 24. heinäkuuta 1923 Lausannen sopimuksen mukaisesti luovuttamaan Itä-Traakian ja Egeanmeren saaret takaisin Turkille. Molemmissa maissa oli suuret vähemmistöryhmät, joiden katsottiin olevan osasyynä maiden huonoihin väleihin ja sodan syttymiseen. Niinpä Turkki ja Kreikka sopivat keskinäisestä väestönvaihdosta.

## Lähteet

## Aiheesta muualla
Henrik Hellén

**Johan Henrik Hellén** (20. joulukuuta 1939 Dragsfjärd – 27. lokakuuta 2002 Bromma) oli suomalainen korkeushyppääjä.

Henrik Hellén sijoittui Belgradin EM-kilpailuissa 1962 korkeushypyssä 11:nneksi. Tokion 1964 olympialaisissa hän karsiutui loppukilpailusta. Pohjoismaiden mestaruuskilpailuissa hän saavutti pronssia vuonna 1963. Hän edusti Suomea 22 maaottelussa.

Hellén voitti Kalevan kisoissa kultaa vuosina 1961, 1962, 1963 ja 1964 sekä saavutti pronssia vuonna 1960. Hän paransi Suomen ennätystä kahdesti: vuonna 1963 tulokseen 211&nbsp;cm ja seuraavana vuonna tulokseen 212&nbsp;cm. Hän edusti seuratasolla Taalintehtaan Jäntevää, IFK Helsingforsia, Turun Urheiluliittoa ja Esbo Idrottsföreningiä. Hän tuli tunnetuksi kilpailusuoritusta edeltävästä ”keinutuolikeskittymisestään”.

## Lähteet
* 
* 

### Viitteet
Smart Village

**Smart Village** on Kairon lähellä sijaitseva egyptiläinen teknologiakeskus. Se perustettiin vuonna 2003. Sen painopiste on tietotekniikka. Sen tarkoitus on tuoda ulkomaiset ja egyptiläiset tietoliikenne- ja tietotekniikkayritykset samalle alueelle, jossa on Egyptin valtion teknistä tutkimusta. Alueen pinta-ala on kolme miljoonaa neliökilometriä.  

## Aiheesta muualla
*Smart Village official website
*Smart Village Photos on Flickr
Dragan Đokanović

**Dragan  Đokanović** (Драган Ђокановић, s. 20. huhtikuuta 1958 Sarajevo, Bosnia ja Hertsegovina, Jugoslavia) on bosniahertsegovinalainen, (serbi) poliitikko ja pediatri.
Hän on Demokraattisen federalistipuolueen (Demokratska stranka federalista) perustaja ja puheenjohtaja.

## Lähteet

## Aiheesta muualla
Pekka Juutilainen

**Pekka Kalervo Juutilainen** (s. 3. joulukuuta 1940 Helsinki) on entinen suomalainen juoksija, jonka päämatkat olivat 400 metriä ja 800 metriä.

Juutilainen karsiutui Tokion 1964 olympialaisissa 800 metrin juoksun välierissä. Pohjoismaiden mestaruuskilpailuissa hän saavutti pronssia 800 metrillä vuonna 1963.

"Parta-Pekka" Juutilainen voitti Suomen mestaruuden 800 metrillä vuonna 1964, 4 × 400 metrin viestijuoksussa vuosina 1964–1967 sekä 4&nbsp;×&nbsp;800 metrin viestijuoksussa vuosina 1964–1966 ja 1968. Hän saavutti SM-hopeaa 800 metrillä vuonna 1962 ja 400 metrillä vuonna 1965 sekä SM-pronssia 800 metrillä vuosina 1963 ja 1965. Hän edusti seuratasolla Helsingin Kisa-Veikkoja, jossa hän kuului valmentaja Rolf Haikkolan johtamaan "Raaka-Rollen koplaan". Hän käytti 800 metrillä usein erikoista taktiikkaa juoksemalla ensimmäisen kierroksen lähes täysillä. Hän on pituudeltaan 190-senttinen. Espoossa asuva Juutilainen on komentajakapteeni Martti Juutilaisen poika ja graafinen suunnittelija Joonas Juutilaisen isä.

## Henkilökohtaiset ennätykset

* 400 metriä: 47,9
* 800 metriä: 1.47,5
* 1 000 metriä: 2.23,9
* 1 500 metriä: 3.46,8
* 3 000 metriä: 8.37,4

## Lähteet
* 
*
*
Ateistien syrjintä

**Ateistien syrjintä** koskee ateistien tai uskonnottomien syrjintää historiallisesti ja nykyisin.

## Islamilainen maailma
Humanists Internationalin vuonna 2013 julkaiseman raportin mukaan ainakin kolmessatoista maassa (Afganistan, Arabiemiirikunnat, Iran, Malesia, Mauritania, Malediivit, Nigeria, Pakistan, Qatar, Saudi-Arabia, Somalia, Sudan, Yemen) ateismista voidaan tuomita kuolemaan, jonka lisäksi monessa muussa maassa (kuten Egyptissä, Indonesiassa ja Kuwaitissa) on käytössä mahdollinen vankeusrangaistus.

## Kirkon ja valtion ero

Kirkon ja valtion eron kannattajien mukaan valtion tulee olla uskontoihin nähden puolueeton. Valtio ja uskonto on erotettu tarkkaan toisistaan muun muassa Yhdysvalloissa ja Ranskassa.

Euroopan neuvosto antoi parlamentaarisessa yleiskokouksessaan 2007 suosituksen ”Valtio, uskonto, sekularismi, ihmisoikeudet” (suositus nro 1804). Suosituksessa Euroopan neuvosto toteaa kirkon ja valtion eron olevan Euroopan yhteisiä arvoja (artikla 4). Suosituksen pohjatekstissä ennen kokousta suositeltiin Euroopan valtioille kirkon ja valtion erottamista toisistaan. Pohjateksti muuttui Suomen aloitteesta.

## Katso myös
* Ajatuksenvapaus
* Ateistien solidaarisuuspäivä
* Laïcité
* Sekularismi
* Uskonnottomien kokema syrjintä Suomessa
* Valtionuskonto

## Lähteet

## Aiheesta muualla

* Freedom of Thought 2014: A Global Report on the Rights, Legal Status and Discrimination Against Humanist, Atheist and Non-Religious (PDF) 
* Erkki Hartikainen: EU:n perustuslakiluonnos syrjii ateisteja. Vapaa ajattelija 4/2003.
Author’s Clubin esikoisromaanipalkinto

**Author's Clubin esikoisromaanipalkinto** (*Author's Club First Novel Award*) on vuosittain myönnettävä palkinto brittiläiselle kirjailijalle Britanniassa julkaistusta esikoisteoksesta, joka on ilmestynyt palkinnon myöntämisvuotta edeltävänä vuonna. Palkinnon suuruus on 1&nbsp;000 puntaa.

## Palkitut

Palkinto on myönnetty seuraaville:

*Lista on puutteellinen* 

*1954 David Unwin - *The Governor's Wife* 
*1955 Brian Moore - *The Lonely Passion of Judith Hearne * 
*1956 Harry Bloom - *Episode* 
*1957 Edmund Ward - *Summer in Retreat* 
*1958 Alan Sillitoe - *[[Saturday Night and Sunday Morning]]* 
*1959 David Caute - *At Fever Pitch* 
*1960 Lionel Davidson - *[[The Night of Wenceslas]]* 
*1961 Jim Hunter - *The Sun in the Morning* 
*1962 John Pearson - *Gone to Timbuktu* 
*1963 David Ruben - *The Greater Darkness* 
*1964 Robin Douglas-Home - *Hot for Certainties* 
*1965–1966 James Mossman - *Beggars on Horseback* 
*1967 Paul Bailey - *At the Jerusalem* 
*1968 Barry England - *[[Figures in a Landscape]]*
*1969 Peter Tinniswood - *A Touch of Daniel*
*1970 Rachel Ingalls - *Theft*
*1971 Rosemary Hawley Jarman - *We Speak No Treason*
*1973/4 Jennifer Johnston - *The Captains and the Kings*
*1975/6 Sasha Moorsom - *A Lavender Trip*
*1977 Barbara Benson - *The Underlings*
*1978 Katharine Gordon - *The Emerald Peacock*
*1979 Martin Page - *The Pilate Plot*
*1980 Dawn Lowe-Watson - *The Good Morrow*
*1981 Anne Smith - *The Magic Glass*
*1982 Frances Vernon - *Privileged Children*
*1983 Katherine Moore - *Summer at the Haven*
*1984 Frederick R. Hyde Chambers - *Lama: A Novel of Tibet*
*1985 Magda Sweetland - *Eightsome Reel*
*1986 Helen Harris - *Playing Field in Winter*
*1987 Peter Benson - *The Levels*
*1988 Gilbert Adair *The Holy Innocents* 
*1989 Lindsey Davis *[[The Silver Pigs]]*
*1990 Alan Brownjohn *The Way You Tell Them*
*1991 Zina Rohan *The Book of Wishes and Complaints*
*1992 David Park *The Healing*
*1993 Nadeem Aslam *Season of the Rainbirds* 
*1994 Jay Rayner *The Marble Kiss*
*1995 John Pearson *The Profession of Violence*
*1996 Diran Adebayo *Some Kind of Black*
*1997 Rhidian Brook *The Testimony of Taliesin Jones*
*1999 Jackie Kay *Trumpet*
*2000 Ann Harries *Manly Pursuits*
*2001 Brian Clarke *The Stream*
*2002 Carl Tighe *Burning Worm*
*2003 Dan Rhodes *[[Timoleon Vieta Come Home]]*
*2004 Susan Fletcher *Eve Green*
*2005 Henry Shukman *Sandstorm*
*2006 Neil Griffiths *Betrayal in Naples* 
*2007 Nicola Monaghan *[[The Killing Jar]]* 
*2008 Segun Afolabi *[[Goodbye Lucille]]*
*2009 Laura Beatty *Pollard*

## Lähteet
La La Land (Demi Lovaton kappale)

”**La La Land**” on yhdysvaltalaisen poplaulaja Demi Lovaton esikoisalbumilta *[[Don't Forget]]* julkaistu singlekappale, joka julkaistiin 6. joulukuuta 2008. Lovaton ja Jonas Brothersin kirjoittaman kappaleen teemana ovat julkisuuden henkilöihin kohdistuvat paineet ja pyrkimys pysyä niistä huolimatta omana itsenään.

## Musiikkivideo

Kappaleesta tehtiin myös musiikkivideo, jonka tarkoituksena oli markkinoida Lovaton tähdittämää *[[Sonny With a Chance]]* -televisiosarjaa. The Malloysin ohjaama video sai ensiesityksensä Disney Channelillä 19. joulukuuta 2008.

Musiikkivideo alkaa kuvitteellisesta talk show -ohjelmasta nimeltä *Rumor Has It With Benny Beverly*, jossa Lovato on vieraana. Ohjelman isäntä (Doug Brochu) kysyy häneltä, miltä tuntuu olla ”tähti”. Lovaton tapaillessa sanoja vastatakseen kuva siirtyy häneen kävelemässä Hollywoodin ihmisvilinässä, ja hän alkaa laulaa tähteydestä. Kävellessään hän ohittaa ”tule nähdyksi -alueelle” ohjaavan kyltin ja hänelle ojennetaan ”bestisten” palkkauspalvelua mainostava lentolehtinen. Hänen törmätessään vahingossa vastaantulijaan tilaisuutta kärkkynyt paparazzi (Sterling Knight) nappaa ”parista” valokuvan, joka on välittömästi juorulehden kannessa.

Seuraavaksi Lovato nähdään punaisella matolla *Sonny*-sarjan kanssanäyttelijöiden kanssa, mutta paikalla olevien muoti-ihmisten järkytykseksi hänellä on mekosta huolimatta jalassaan Conversen lenkkarit. Tämä viittaa suoraan samassa kohdassa laulettuihin sanoihin: ”Who said I can’t wear my Converse with my dress?” Lisäksi Lovato nähdään parfyymimainoksen kuvauksissa, missä hänellä on yllään vaaleanpunainen asu ja peruukki. Hän on silminnähden vaivaantunut eikä lopulta suostu yhteistyöhön, mikä suututtaa mainoksen ohjaajan (Brandon Mychal Smith).

Lopuksi musiikkivideo palaa takaisin talk show’hun ja paljastuu, että välissä nähty osuus on ohjelmassa esitetty videonäyte, jolle yleisö paraikaa taputtaa. Musiikkivideon kansainvälisestä versiosta alun ja lopun haastatteluosuudet on leikattu pois.
Alaluostari

**Alaluostari** oli kylä Suomen Neuvostoliitolle vuonna 1944 luovuttaman Petsamon kunnan pohjoisosassa. Kylä sijaitsi Petsamonjoen länsirannalla Petsamonjoen ja Näsykkäjoen yhtymäkohdan eteläpuolella. Alaluostarin pohjoispuolella Petsamonjoen rannalla sijaitsi yhden kilometrin päässä Näsykän kylä ja noin kolmen kilometrin päässä joen suulla Parkkina. Alaluostaria vastapäätä Petsamonjoen itärannalla kohosi Ristitunturi. Valtioneuvoston vuonna 1930 vahvistaman Petsamon uuden kyläjaon mukaan Alaluostari kuului Jokikylän kyläkuntaan. 

Nykyisin Alaluostari muodostaa yhdessä entisten Näsykän ja Parkkinan kylien kanssa Petsamon kaupunkityyppisen taajaman, joka on Petsamon kaupunkikunnan keskus.

## Kyläkuva
Jäämerentie kulki Alaluostarin läpi. Alaluostari liittyi läheisesti Näsykän ja Parkkinan muodostamaan Petsamon kunnan keskustaajamaan. Alaluostarilla sijaitsivat postitoimisto, puhelinkeskus, lennätinkonttori ja rajavartioston kasarmi. Kylässä oli myös Alaluostarin kirkko, joka oli alkujaan ollut Petsamon luostarin omaisuutta, mutta otettu Petsamon luterilaisen seurakunnan käyttöön Petsamon Suomeen liittämisen jälkeen. Alaluostari kuului Petsamon ensimmäisestä koulupiirijaosta vuodelta 1921 lähtien kirkonkylän eli Parkkinan koulupiiriin.

Vuonna 1938 suomalaiset pystyttivät Alaluostarille monoliitin Petsamon Suomeen liittämisen muistoksi. Syyskuussa 1944 Suomen suorittaman Petsamon luovutuksen jälkeen obeliski on siirretty Petsamon kuntapiirin hallintokeskuksen Nikkelin (aik. Kolosjoki) keskusaukiolle, jossa se on muistomerkkinä lokakuussa 1944 tapahtuneelle saksalaisjoukkojen ajamiselle pois Petsamon alueelta.

## Väestö
Vuoden 1929 henkikirjoituksen mukaan kylän 113 asukkaasta oli suomalaisia 97 ja luterilaisia saamelaisia 16.
 
Asukasluvun kehitys:
*54 (1925)
*113 (1929)
*109 (1930)
*162 (1935)
*186 (1939)

## Historia

Petsamon luostari perustettiin Alaluostariin 1532. Suomalainen sissijoukko Pekka Vesaisen johdolla hävitti luostarin maan tasalle vuonna 1589 ja luostarin toiminta päättyi. Alaluostarille oli asettunut venäläisiä uudisasukkaita 1870-luvulla, mutta uudelleen toimintansa aloittanut Petsamon luostari otti Alaluostarin omaan käyttöönsä ja siirsi kylän venäläiset Kaakkurin kylään vuoden 1890 jälkeen. Tämän jälkeen kylää asuttivat lähinnä luostarin venäläiset työläiset. Petsamon siirtyessä Suomelle, otettiin Petsamon luostarin Alaluostarilla sijainneet rakennukset Suomen hallinnon ja Petsamon luterilaisen seurakunnan käyttöön. Tämän jälkeen Alaluostarin asukkaat olivat pääasiassa suomalaisia.

## Lähteet
*

### Viitteet
Abraham Argillander

**Abraham Argillander** (28. syyskuuta 1722 Kuopio – 27. toukokuuta 1800 Mäntyharju) oli suomalainen kamarikirjuri ja lantasalpietaria tuottavien salpietarikeittämöiden päällikkö.

## Elämäkerta
Abraham Argillanderin vanhemmat olivat Kuopion kirkkoherra Henrik Argillander (k. Kuopiossa 83-vuotiaana 14. syyskuuta 1756) ja Margareta Eliana (k. Kuopiossa 29. toukokuuta 1763). Abraham opiskeli Lappeenrannan triviaalikoulussa ja Porvoon lukiossa. 1740 hän meni opiskelemaan Turun Akatemiaan ja 1748 Uppsalan yliopistoon, jossa hän väitteli 16. joulukuuta 1749 typen ominaisuuksista ja alkuperästä.

Vuonna 1750 Argillander sai nimityksen Tukholman tykistökonttorin ylimääräiseksi kamarikirjuriksi. 1758 hänet nimitettiin Uudenmaan ja Hämeen läänin salpietarikeittämöiden päälliköksi, missä virassa hän toimi aina vuoteen 1795 saakka, jolloin erosi. Argillander kirjoitti ja julkaisi lukuisia artikkeleita ja kirjoja kuuromykkien opetuksen kehittämisestä, ja hän oli alan pioneeri Pohjoismaissa. Anders Sparrman julkaisi vuonna 1786 Argillanderin hänelle lähettämän tiedonannon kuhankeittäjän lisääntymiskäyttäytymisestä.

Argillander oli kahdesti naimisissa, ensin Iisalmen kirkkoherran tyttären Maria Helsingiuksen kanssa, toisen kerran Vehkalahden kappalaisen tyttären Margareta Maria Petrejuksen kanssa (vihitty Vehkalahdella 2. maaliskuuta 1770). Avioliitoista syntyi ainakin kaksi lasta, tyttäret Elisabeth ja Abrahammia Emerentia.

Argillander oli perehtynyt kuurojen opetukseen ja opetti vaimonsa kuuroa veljeä Wolfgang Helsingiusta. Hän kirjoitti kokemuksensa perusteella kuurojen opetuksesta kirjoituksen ”Försökt sätt at lära dumbar läsa och tala” ja lähetti sen vuonna 1762 Ruotsin kuninkaalliselle tiedeakatemialle. Se julkaistiin vuonna 1771 arkkiatri Nils Rosén von Rosensteinin lastentautien käsikirjassa. Suomen ensimmäiselle kuuromykkäin opettajalle Argillanderille pystytettiin vuonna 1923 muistokivi Mäntyharjulle.

## Julkaisu
* Försökt sätt at lära dumbar läsa och tala. Växjö: Kultursällskapet Lejonet 1994  (faksimilutgåva)

## Lähteet

* Lehikoinen, Esa ym.: *Suomen lintutieteen synty – Turun Akatemian aika*. Turku Faros 2009 

### Viitteet

## Aiheesta muualla
* Karl-Gustav Jossfolk, 2.7.1. Abraham Argillander – en föregångare i Finland, teoksessa: *Bildning för alla* s. 69. Svenska Skolhistoriska föreningen i Finland r.f Helsingfors 2001
John Baldacci

**John Elias Baldacci** (s. 30. tammikuuta 1955 Bangor, Maine, Yhdysvallat) on yhdysvaltalainen demokraattipuolueen poliitikko. Hän toimi Mainen osavaltion kuvernöörinä vuodesta 2003 vuoteen 2011 asti. Sitä ennen hän oli toiminut Yhdysvaltain edustajainhuoneen jäsenenä vuosina 1995–2003.

## Lähteet
Lillie Langtry

**Lillie Langtry**, oik. *Emilie Charlotte Le Breton* (13. lokakuuta 1853 Jersey – 12. helmikuuta 1929 Monte Carlo) oli brittiläinen näyttelijä. 

Emilie Charlotte Le Breton oli seitsenlapsisen perheen toiseksi nuorin lapsi. Emilie oli ainoa tyttö; hänellä oli kaikkiaan kuusi veljeä, jotka olivat Francis Corbet (1843–1872), William Inglis (1846–1931), Trevor Alexander (1847–1870), Maurice Vavasour (1849–1881), Clement Martin (1851–1927) ja Reginald Le Breton (1855–1876). Kaikki lapset elivät aikuisikään, mutta suurin osa Langtryn veljistä menehtyi 20-30-vuotiaina.

Langtry sai nimen *Jersey Lily* synnyinpaikkansa mukaan, ja aito amaryllis kantaa joskus hänen nimeään. Häntä pidettiin yhtenä ajan kauneimmista naisista. Brittiläinen taiteilija John Everett Millais maalasi hänestä vuonna 1878 tunnetun muotokuvan "A Jersey Lily". Hänen isänsä William Corbet Le Breton oli kirkkoherra Jerseyn saarella. 

Kuuluisimpia Langtryn ihailijoita oli "tuomari" Roy Bean joka jopa nimesi rakentamansa saluunan Jersey Lilyksi, ja saluunassa hänellä oli kuvakopio Millaissin kuulusta taulusta. Tiettävästi Roy Bean ei kuitenkaan ollut koskaan nähnyt/kuullut Langtryn esiintyvän.

Hän avioitui vuonna 1874 Edward Langtryn kanssa pikaisesti aamutuimaan, ennen vuoroveden nousua. Sairastuttuaan samana kesänä lavantautiin hän meni toipumaan Lontooseen, missä hän kauneutensa ansiosta pääsi seurapiireihin. Hänen tyttärensä Jeanne Marie syntyi 1881. Hän muutti Yhdysvaltoihin 1896, sai Yhdysvaltojen kansalaisuuden ja erosi miehestään. Hänen miehensä kuoli 1897. 1899 hän avioitui sir Hugo de Bathen kanssa. Viimeiset vuotensa hän asui Monacossa, ja hänet haudattiin kotisaaren Jerseyn hautausmaalle. Langtry oli myös Walesin prinssin, myöhemmin kuningas Edvard VII, rakastajatar vuosina 1877–1880.

Näyttämöurallaan Langtry teki ensiesiintymisensä Lontoossa 1881. Hänen suurin menestyksensä oli Rosalindin rooli William Shakespeare näytelmässä *[[Miten haluatte]]*. 

Langtryn elämästä on tehty 1978 televisiosarja *Lillie*, jossa Francesca Annis näytteli pääosaa Lillie Langtryna. Häntä on käytetty henkilöhahmona William Wylerin ohjaamassa elokuvassa *[[Lännen mies]]*.

## Lähteet

## Aiheesta muualla
*
Lulu (täsmennyssivu)

**Lulu** tarkoittaa seuraavia:

* Lulu, ooppera
* Lulu, yhdysvaltalainen kirjapainoyritys
* Lulu, naisen nimi
* Lulu, oik. *Marie McDonald McLaughlin Lawrie* (s. 1948), skotlantilainen laulaja
* *[[Lulu (Tuula Amberlan albumi)|Lulu]]*, Tuulan Amberlan albumi vuodelta 1984
* ”Lulu”, Tuula Amberlan *Lulu*-albumilla julkaistu musiikkikappale
* *[[Lulu (Lou Reedin ja Metallican albumi)|Lulu]]*, Lou Reedin ja Metallican vuonna 2011 julkaisema yhteislevytys
* Ludwigslust, kaupunki Mecklenburg-Etu-Pommerin osavaltiossa Saksassa, lempinimeltään *Lulu*.